### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 30. august 2021.

Afgivelse af fælles høringssvar fra ni kystkommuner ved det vestlige [adresse].

### Resumé

[adresse] første havplan er i høring frem til 30. september 2021. Med havplanen skabes der mere koordinerede forhold for udnyttelsen af [adresse] søterritorium, så tilladelser til en bestemt aktivitet kun kan gives inden for de udlæg, der er udpeget dertil i planen.

Teknik og Miljø har sammen med otte andre, østjyske kommuner med beliggenhed ud til det vestlige [adresse] bidraget til, at der er udarbejdet et forslag til fælles høringssvar til havplanen.

I forslaget til høringssvar gives der bemærkninger til, hvordan de påtænkte, mere koordinerede forhold i det vestlige [adresse] vil påvirke kommunernes udvikling og planlægning, ligesom der gives opfordringer til konkrete ændringer i det foreliggende udkast til havplan med henblik på at forbedre kommunernes udviklingsmuligheder og havmiljøets tilstand.

### Indstilling

Det indstilles:

At 1) forslaget til de ni kommuners høringssvar tiltrædes i sin helhed.

### Sagens forløb

26-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-08-2021 Magistraten

Fremsendes til [adresse] med bemærkning, at Magistraten i mødet den 30. august 2021 anbefaler, at byrådet tiltræder Magistratsafdelingen for Teknik og Miljøs indstilling af 12. august 2021.

Sonja Østergaard tog forbehold.

 15-09-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 30. august 2021.